ఒక గొప్ప ఫిలాసఫర్ ఒకసారి ఇలా అన్నాడు, "ప్రపంచం ఒక పుస్తకం లాంటిది,
ఆ ప్రపంచాన్ని చూడని వారు ఒక్క పేజీ మాత్రమే చదివిన వారితో సమానం."
సరే, నన్ను అడిగితే,
నేను కొన్ని పేజీలు తిరగేశానని చెప్పగలను, కానీ మొత్తం పుస్తకం చదవాలనే కోరికైతే నాకు లేదు.
చాలా కారణాల వల్ల నాకు ప్రయాణాలు చేయడం అంతగా నచ్చదు.
బాగా చల్లగా ఉంటే అసౌకర్యంగా ఉంటుంది.
ఐసులో ఈత కొట్టడమా, బట్టలు లేకుండా?
- అవును. - భలే, చాలా మంచి ఆహ్వానంలా ఉంది.
మరీ వేడిగా ఉంటే ఎలా ఉంటుందో చెప్పగలరా? నాకు అసౌకర్యంగా ఉంటుంది.
నేను అంత వేగంగా నడవలేను.
- కానీ నాకు 75 ఏళ్ళు. - మీకు సహాయం కావాలా?
వద్దు, అవసరం లేదు.
బహుశా ఇప్పుడు నా రెక్కలు చాచే సమయమైందేమో.
ఓరి, దేవుడా.
ఒక ఏనుగు వెనుక భాగంలో చేయి పెట్టడం ఇదే మొదటి సారి.
కానీ మంచి విషయం ఏంటంటే,
నాకు నమ్మశక్యం కాని హోటళ్లలో గడపగలుగుతున్నాను.
అమ్మో. ఇది భలే ఉంది.
ఒకే ఒక్క షరతు ఏంటంటే, బయట ప్రపంచంలో ఏముందో చూస్తానని మాట ఇచ్చాను.
- మీ అడుగులు చూసుకోండి. - అలాగే.
- అందమైన పర్వతం. - అదొక అగ్నిపర్వతం.
అది అగ్ని పర్వతమా?
నేను నా జీవితమంతా దూరం పెట్టిన జీవితం ఇది.
వోవ్. సేడి.
ఓరి, నాయనో.
ప్రాణాలతో బయట పడితే చాలు.
ఒక ఫిన్నిష్ వ్యక్తితో అయిదు వోడ్కా షాట్ లు వేయడం ఇదే ఆఖరి సారి.
నేను ఇప్పుడు స్వర్గంలో ఉన్నాను.
ఇందులో సందేహమే లేదు. ఇక్కడ చాలా చాలా అందంగా ఉంది.
ఇలాంటి చోటు ఎవరికి నచ్చదు చెప్పండి?
నేను ఇలా అంటుంటే వినడానికి వింతగా ఉండొచ్చు,
కానీ నాలాగా నీళ్లంటే భయపడేవాడికి ఇలాంటి ప్రదేశం నచ్చడం కూడా కష్టమే.
నాకు నేల మీద ఉండడమే నచ్చుతుంది.
గట్టి నేల మీద నిలబడినప్పుడే నేను జీవితాన్ని ఆస్వాదించగలను.
నేను నీళ్ల మధ్య ఉంటే, అంత సౌకర్యంగా ఉండలేను.
ఇక్కడ చూస్తే నా చుట్టూ మహాసముద్రమే.
నీళ్లు తప్ప ఇంకేం కనిపించడం లేదు.
మాల్దీవులు
లోతైన నీలి సముద్రం అందాలంటే నాకు కూడా ఇష్టమే,
కానీ నేను గనుక ఎప్పుడైనా ఆ సముద్రంలో ఉన్నట్టు కనిపిస్తే, దయచేసి కాపాడండి.
ఎందుకంటే కచ్చితంగా కాపాడమని చేతులు ఊపడం మీరు చూస్తారు.
ఈ హిందూ మహా సముద్రంలో...
నేను ఒక చిన్న ఇసుక రేణువులా ఉన్నాను.
మనిషికి రెండు కాళ్ళు ఇవ్వబడింది నేల మీద నడవడానికి.
ఇది నా సొంత 'కాస్ట్ అవే' సినిమాలా ఉంది.
నన్ను కాపాడడానికి ఎవరైనా వస్తే బాగుండు అని నా ఆశ.
మాల్దీవులు.
పురాతన అగ్నిపర్వతాల వల్ల ఏర్పడిన 965 కిలోమీటర్ల విస్తీర్ణం ఉండే ఇసుక గుట్టలు అలాగే పగడపు దిబ్బలు.
ఈ దేశంలో కేవలం ఒక్క శాతం మాత్రమే అసలైన నేల.
కాబట్టి మిగతా 99% మీద నాకు ప్రస్తుతం ఎలాంటి ఆసక్తి లేదు,
అందుకే ఈ సముద్ర విమానం మీద హోటల్ కి వెళ్తున్నాను.
విమానంలో ఆక్సిజన్ ఉండి ఉంటే బాగుండు.
"విమానం" అలాగే "సముద్రం" అనే పదాలు
కలిపి పలికినప్పుడు నాకు "కూలిపోవడం" ఇంకా "శిధిలాలు" అనే పదాలు తడతాయి.
ఏదైతేనేం...
హాయ్, సర్. గుడ్ ఆఫ్టర్ నూన్. విమానంలోకి స్వాగతం.
మీ లైఫ్ జాకెట్ సీటు కింద ఉంది.
మీ సీట్ బెల్టులను తగిలించుకొని మీ ఫ్లైట్ ప్రయాణాన్ని ఆనందించండి.
మీకు చాలా థాంక్స్.
లైఫ్ జాకెట్ లు పెట్టడానికి సీటు కింద మంచి ప్రదేశం కాదు, కదా?
లైఫ్ జాకెట్లను మన ఒళ్ళో పెడితే మంచిది కదా?
వెంటనే వేసుకోవడానికి వీలవుతుంది.
సీటు కింద అంటే, ఏమో... చెప్పలేను.
కూలిపోయేటప్పుడు జనం భయపడతారు. ఏమంటారు?
విమానం కూలేటప్పుడు మీరు భయపడి ఏం చేస్తున్నారో తెలీకుండా అయిపోరు?
అలాంటప్పుడు, "అతను ఏమన్నాడు?
లైఫ్ జాకెట్లు ఎక్కడ ఉన్నాయి?
ఏమన్నాడు? సీటు కిందా?" అనుకుంటారు.
పైలట్లు బూట్లు వేసుకోలేదు.
అందుకు కారణం, నీటిలో పడితే, బూట్లు ఉంటే కిందకు మునిగిపోతాం.
నిజానికి ఇది అందంగా ఉంది.
నేను ఈ దీవులను, ఇక్కడ ఉన్న అద్భుతమైన నీటిపై రంగులను చూస్తున్నాను.
నేను ఇలాంటి అందాన్ని ముందెప్పుడూ చూడలేదు.
మాల్దీవులలో 1200 దీవులు ఉన్నాయి,
కానీ వీటిలో కేవలం 200 దీవులలో మాత్రమే జనం ఉంటున్నారు.
మేము కూడా ఇతర సాహసాలు చేయకుండా మనుషులు ఉన్న వాటికే వెళ్తున్నాం అని నా ఆశ.
ఇది ఎలా ల్యాండ్ అవుతుందో నాకు తెలీదు.
బహుశా నీటిలో కూల్చుతారేమో.
ఓరి, దేవుడా. నీటిని తాకుతున్నాం.
అరచేతులలో చెమటలు పడుతున్నాయి.
కొన్ని సంవత్సరాల క్రితం, ఈ కూడడూ అనబడే దీవి కేవలం ఒక ఇసుక గుట్ట.
కానీ తర్వాత దీని మీద 4.5 కోట్ల డాలర్లు ఖర్చు చేసి ఇది కట్టారు,
దానర్థం నేను ఇప్పుడు ప్రపంచంలోనే అత్యంత
ఖరీదైన హోటళ్లలో ఉండే అదృష్టం నాకు దొరికింది.
ఈ రిసార్ట్ వారు అన్ని రకాలైన లగ్జరీని ఇస్తామని ప్రమాణం చేస్తున్నారు,
అది జరిపించడానికి,
వాళ్ళు నేను విమానం ఎక్కడానికి ముందు నుండే నా బస గురించి ప్లాన్ చేయడం ప్రారంభించారు.
ఒక వారం ముందు
ఇది హోటల్ వారు పంపించిన ఇష్టాల ఫారం,
అక్కడికి వెళ్ళడానికి ముందు దీనిని నింపాలి అంట.
సరే, "టైటిల్."
సరే, "మిస్టర్, మిస్, మాస్టర్, డాక్టర్,
రాజు."
నాకైతే "రాజా" అని పెట్టాలని ఉంది, కానీ సింపుల్ గా "మిస్టర్" అని పెడతాను.
"ప్రశాంతమైన సాహసాలు."
సరే, ఇది వినడానికి చాలా ఈజీగా ఉంది.
"ప్యాడిల్ బోర్డింగ్". వద్దు.
"జెట్ స్కీ, కైట్ సర్ఫింగ్, స్కూబా డైవింగ్.
సొర చేపల మధ్య స్కూటర్ తో స్కూబా డైవింగ్.
నేను ఏం చేస్తానో చూడండి.
వద్దు.
"ఖాళీగా ఉన్నప్పుడు మీరు ఏం చేయడానికి ఇష్టపడతారు?"
విశ్రాంతి తీసుకోవడం.
"మేము గనుక మీకు బాగా ఇష్టమైన ఒక వంటకాన్ని వండాలంటే, ఏం కావాలి అంటారు?
మీరు ఏమైనా అడగొచ్చు."
చీజ్ బర్గర్, ఫ్రైస్ ఇంకా షేక్.
చాక్లెట్ లేదా వనిల్లా.
అది వాళ్ళ ఇష్టానికే వదిలేస్తాను.
గుడ్ మార్నింగ్, యుజీన్. కూడడూ, మాల్దీవులకు స్వాగతం.
- నా పేరు బ్రాడ్ కోల్డర్, జనరల్ మేనేజర్ ని. - సరే.
- నిన్ను కలవడం సంతోషం, బ్రాడ్. - నాకు కూడా సంతోషం.
ఓరి, దేవుడా.
నేను ముందెప్పుడూ ఒక హోటల్ కి వెళ్ళినప్పుడు ఇలా జనం వచ్చి నన్ను ఆహ్వానించలేదు.
- ఎప్పుడూ లేదా? - లేదు, ఇదే మొదటిసారి.
అడుగుపెట్టడంతోనే అంతా బాగా మొదలైంది.
మీకు ఈ దీవిని పరిచయం చేస్తాను.
కూడా అంటే మాల్దీవి దేశ భాషలో "చిన్నది" అని అర్థం,
కాబట్టి, ఇది చాలా చాలా చిన్న దీవి.
పదిహేను ఇళ్ళు మాత్రమే ఉంటాయి.
ఒకసారి అతిథి దీవి మీదకు అడుగు పెట్టిన తర్వాత,
"ఏదైనా, ఎప్పుడైనా, ఎక్కడైనా" అనే సిద్ధాంతాన్ని ఫాలో అవుతాం,
అంటే మీకు ఏ సమయంలో అయినా, ఏం కావాలంటే అది ఇవ్వడానికి మా స్టాఫ్ సిద్ధంగా ఉంటారు.
మీ ప్రతీ కోరిక, మాకు ఆజ్ఞ లాంటిది.
- ఏదైనా, ఎప్పుడైనా... - ఎక్కడైనా.
- ...ఎక్కడైనా. - అవును.
ఈ మూడు పదాలు నాకు బాగా నచ్చాయి.
ఈ బీచ్ ని చూడండి.
- ఆ ఇళ్లలో ఒకటి నాదా? - అవును.
ఇక్కడ ఏ సమయంలో అయినా 32 మంది అతిథులకు మించి ఉండరు,
దానర్థం, వచ్చిన వారిని సుఖాల్లో ముంచి తేల్చడానికి ఇక్కడి స్టాఫ్ అన్ని విధాలుగా ప్లాన్ చేసుకోగలరు.
నాకైతే నేను ఇక్కడ ఉన్నప్పుడు, గట్టినేల మీద చేసే కార్యక్రమాలు ఉంటే మంచిదని అనిపిస్తుంది.
మీరు ఉంటున్న ప్రదేశం నుండే, మీరు నేరుగా సముద్రంలోకి దిగి ఊత కొట్టొచ్చు.
సాధారణంగా మీరు స్నోర్కెలింగ్ చేసేటప్పుడు, ఏ సమయంలో అయినా కనీసం
- అయిదు రకాల చేపలు ఉంటాయి. - భలే.
కాకపోతే ఒకే ఒక్క ప్రమాదకరమైన విషయం ఏంటంటే,
మీరు ట్రిగ్గర్ ఫిష్ అనబడే ఒక పెద్ద చేపను గనుక చూశారంటే,
అప్పుడు కొంచెం దూరం పాటించడం మంచిది.
ఒక మహిళకు ఆ ట్రిగ్గర్ ఫిష్...
- ఓహ్, అమ్మో. - ...చెవి కొరికేసింది, కాబట్టి...
పర్లేదు, మీరేం చింతించకండి.
- నేను వీలైనంత దూరంగా ఉంటాను. - అలాగే.
"దూరంగా ఉండడం" అంటే ఏంటో మీరు నన్ను చూసి తెలుసుకుంటారు.
అప్పుడప్పుడు సొర చేప వస్తుంటుంది.
ఈ నీటిలో సొర చేపలు ఉన్నాయా?
అది మంచి విషయం కాదు.
ఇది నిజంగానే భలే ఉంది.
నేను సముద్రం కనిపించే గది కావాలి అన్నాను,
వాళ్ళు సరిగ్గా అదే ఇచ్చారు.
మాల్దీవులు ప్రపంచంలోనే అత్యంత తక్కువ ఎత్తులో ఉండే దేశం.
ఇక్కడి దీవులు ఏవీ కూడా సముద్ర మట్టానికి ఆరు అడుగులకు మించిన ఎత్తులో ఉండవు,
కాబట్టి ఎటు చూసినా, అద్భుతమైన సముద్రం కనిపిస్తుంది.
ఇదెలా ఉందో చూడండి.
స్వాగతం యుజీన్
రాత్రికి నేను ఎక్కడ పడుకోవాలి?
ఎందుకంటే దీనిని చెరపడం నాకు ఇష్టం లేదు.
అయినా, నా భార్య డెబ్ కూడా ప్రతీ రాత్రి నా పరుపు మీద ఇలాగే పెడుతుంది అనుకోండి,
కాబట్టి ఇదేం అంత స్పెషల్ కాదు.
ఈ 3000 చదరపు అడుగుల విల్లాలో సొర చేపలు లేని మంచి పూల్ కూడా ఉంది,
ఒక రాత్రి ఇక్కడ ఉండడానికి 7,000 డాలర్లకు పైనే ఖర్చు అవుతుంది.
నాకు ఇక్కడ నచ్చేలా ఉంది.
- హలో. - హాయ్.
నా పేరు షోఫ. నేను మీ పర్సనల్ బట్లర్ ని.
- లోనికి రావచ్చా? - అవును, రండి... దయచేసి రండి.
థాంక్స్.
- నా పర్సనల్ బట్లరా? - మీకు...
అవును, అదే.
మీకు నచ్చేవి, నచ్చనివి నాకు కొంచెం చెప్తారా?
నాకు నీటిలో చేయాల్సిన పనులు ఏవీ నచ్చవు.
అవును.
మీరు... మీరు మాల్దీవులలో ఉన్నారు.
- అవును. నిజమే. - ఇక్కడ 99% నీరే ఉంటుంది.
అదే కదా ఇక్కడ ఎదురవుతున్న వింత సమస్య.
కానీ నీటిలో ఆడే ఆటలు ఉన్నాయి చూడండి, నాకు అవేమీ నచ్చవు.
మీకు బాగా నచ్చే ఆట ఏది?
గోల్ఫ్.
మాల్దీవులలో మేము గోల్ఫ్ ఆడము, కానీ నేను ఏదోకటి చేస్తాను.
సరే.
నేను దీనికి ఎంతగా అలవాటు పడగలిగినా,
ఈ అనుభవం వల్ల నాకు తల బరువు ఎక్కుతుందని ఎవరూ అనుకోవడం ఇష్టం లేదు.
"ఏదైనా, ఎప్పుడైనా, ఎక్కడైనా" అనబడే ఈ సిద్ధాంతం ఒక కెనెడియన్ పౌరుడిగా
జీర్ణించుకోవడం నాకు కష్టం, తెలుసా?
కొంచెం అతిగా అడుగుతున్నాం అనే భావన మాలో పుడుతుంది.
ఒకసారి ఈ విషయాన్ని, ఉన్న ప్రదేశాన్ని ఆలోచిస్తే,
ఎంతైనా శూన్యానికి మధ్యలో ఉన్నాం,
ఎవరికైనా వారికి కావాల్సింది సరిగ్గా ఎలా తెచ్చి ఇవ్వగలరు?
నాకు ఆ విషయాన్ని ఇంకాస్త తెలుసుకోవాలని ఉంది,
ఎందుకంటే ఇది ఎలా సాధ్యమో నాకు అర్థం కావడం లేదు.
ముందు ప్రాధమిక అంశాలతో మొదలెడదాం.
నాకైతే, నన్ను సంతృప్తి పరచడానికి ఉన్న దారి నా కడుపు నింపడం ద్వారానే.
కాబట్టి నేను ఎగ్జిక్యూటివ్ చెఫ్, ఎడ్వార్డ్ ని కలవడానికి వెళ్తున్నాను,
అతని నుండి అతను అతిథులను ఎలా సంతోషపెట్టగలడో తెలుసుకుంటాను.
- ఎడ్వార్డ్. - యుజీన్.
- ఎలా ఉన్నారు? - బాగున్నాను. మీరు?
నేను అద్భుతంగా ఉన్నాను.
- మనం సరిగ్గా శూన్యానికి మధ్యలో ఉన్నాం... - చుట్టూ ఏమీ లేదు. అవును.
- ...కానీ మీరు ఆహార విషయంలో ఏ సమయంలో అయినా... - ఏది కావాలంటే అది.
- ...ఏది కావాలంటే అది పెట్టగలరు. - అవును.
ఇదెలా సాధ్యం?
అదృష్టవశాత్తు మాల్దీవులు ఆస్ట్రేలియా, సింగపూర్, దుబాయ్ అలాగే యూరప్ కి
మధ్యలో ఉంది.
కాబట్టి ఆ కారణంగా మేము దేనినైనా 24 గంటల్లో తెప్పించగలం.
మిమ్మల్ని ఒకరు అడిగిన అత్యంత కష్టమైన విషయం ఏంటి?
అది ఒక మాములు బటర్ గురించి.
అది ఫ్రాన్స్ లో ఉన్న ఒక ప్రత్యేకమైన ప్రదేశంలోని
ప్రత్యేకమైన సప్లయర్ నుండి తేవాల్సి వచ్చింది.
- అవునా? - బ్రిట్టని నుండి.
వాళ్ళు శనివారం ఉదయం పదింటికి దానిని అడిగారు, మేము తర్వాత రోజు, ఆదివారం ఉదయం
టిఫిన్ సమయానికి దానిని
ఇక్కడికి తెప్పించి వారికి వడ్డించాము.
వావ్.
నేనే గనుక మీ స్థానంలో ఉండి ఉంటే, "అంత సీన్ లేదు" అనేవాడిని.
"కాస్త ఆలోచించి అడగండి" అనేవాడిని.
కానీ మేము ఇలాగే చేస్తాం.
చెప్పాలంటే, ఎడ్వార్డ్ తానే స్వయంగా తన అతిథులను కావాలని మెన్యులో లేనివి అడగమంటాడు.
దీనినే వారు "స్క్రిప్ట్ చేయబడని డైనింగ్" అంటారు.
సరే, నేను ఇంతకుముందు వంటలు చేయడం చూశాను,
కాబట్టి నేను ఈ వంటగదిలో నాకు వీలైనంత సాయం చేయడానికి సిద్ధంగా ఉన్నాను.
నేను సగం ఏప్రన్ కట్టుకుంటా. ఇలా కడితే మీరు ఏమంటారు?
- ఏప్రన్ అనే అంటాం. - దీనిని హాఫ్-ఏప్రన్ అనరా?
ఉత్తి ఏప్రన్ అంతే. సరే.
ఒక అతిథి వచ్చి, "నాకు ఉల్లిపాయ సూప్ అంటే ఇష్టం, కానీ దానిని కొంచెం
స్పెషల్ గా చేయగలరా?" అని అడిగారు.
అందుకు మనం కొంచెం బ్రాందీ, అలాగే బ్లాక్ ట్రఫుల్ వాడాలి.
మనకు కొంచెం చీజ్ కూడా కావాలి.
మీకు ఏ చీజ్ కావాలి?
నాకు కొంచెం 'గృయెర్', కొంచెం 'టెట్ దు మోన్' అలాగే 'పార్మజాన్' చీజ్లు కావాలి.
వెంటనే తెస్తా.
ఇది కూడడూ కాబట్టి,
చీజ్ ని వీళ్ళు ఫ్రిడ్జ్ లో పెట్టరు.
దాని కోసం ఒక సెల్లార్ మొత్తాన్నే కేటాయించారు.
అలాగే లోనికి వచ్చిన వెంటనే మొహం మీద కొట్టినట్టు బలమైన వాసన రావడం మొదలైంది.
వావ్.
సరే. ఇది గృయెర్, పార్మజాన్
అలాగే...
ఫ్రెంచ్?
నేను అంత వేగంగా కదలలేను అని ఎడ్వార్డ్ కి చెప్పడం మర్చిపోయా.
నాకు ఆ గృయెర్ లేదా ఇంకొక చీజ్ కనిపించడం లేదు...
నేను వీటిని తీసుకెళ్తా.
కొంచెం బ్రై చీజ్ కూడా.
ఎంతైనా, అది కూడా చీజ్ కదా?
నాకు మీరు చెప్పిన ఫ్రెంచ్ చీజ్ పేరు గుర్తులేదు,
అందుకే కొంచెం బ్రై చీజ్ తెచ్చా, ఇది కూడా ఫ్రెంచ్ చీజే.
మంచి ప్రయత్నం, యుజీన్. మీరు చీజ్ గదిలోకి వెళ్లిన వెంటనే
- అది మీకు ఎదురుగా ఉంటుంది. - అలాగే.
- ఇది సరైనది. - ఇదేనా అది?
- సరే. కావాల్సింది ఇదే. - మంచిది.
కొంచెం బ్రాందీ, బ్లో టార్చ్ తీసుకోండి.
సరే, ఇదేదో భలే ఉండేలా ఉంది.
- అన్నీ సమయానికే చేయగలమా, ఎడ్వార్డ్? - కొంచెం వేగంగా చేయాలి.
- సరే. - ఇంకాస్త వేగంగా పని చేయాలి.
మీవల్లే ఇంత లేట్ అవుతుంది. మీరు...
నేను నాకు వీలైనంత వేగంగా పని చేస్తున్నా. ఇంతకంటే వేగంగా చూడలేను కదా.
వొలా.
బాగా మగ్గిన ఉల్లిపాయలు, బీఫ్ పులుసు, బ్రాందీ ఇంకా బ్లాక్ ట్రఫుల్ తో
అద్భుతమైన మూడు చీజ్ల సమ్మేళనంతో చేయబడిన సూప్.
ఓరి, దేవుడా.
నేను చూసిన అత్యంత ప్రత్యేకమైన ఉల్లిపాయ సూప్ ఇదే.
వ్యక్తిగతంగా అయితే, బ్రెడ్ తో పాటు ఇంకాస్త సూప్ ఉంటే బాగుండు అనిపించింది.
కానీ నాలాంటి వాడికి కూడా,
"ఏదైనా, ఎప్పుడైనా, ఎక్కడైనా" అనబడే సిద్ధాంతం కాస్త అతిగానే అనిపిస్తుంది.
నేనైతే తెల్లవారుజామున నాలుగింటికి ఫోన్ తీసి
ఏదోకటి ఆర్డర్ చేసే మనిషిని కాదు.
అంటే, అలాంటి పని చేయాలంటే అమెరికన్లకే సాధ్యం.
కానీ ఇది ఇక్కడ ఉన్న ఆసక్తికరమైన ఫిలాసఫి.
మొదటి రోజు చాలా చక్కగా గడిచింది.
కాకపోతే, అంతా నేనే చేశాను అనలేను.
నేను ఫ్రెంచ్ ఉల్లిపాయ సూప్ చేసి,
సముద్ర విమానంలో ప్రయాణం చేసి, నీటికి దూరంగా ఉన్నాను అనుకోండి.
మళ్ళీ ఆలోచిస్తే, మొత్తం నేనే చేశాను అని చెప్పడమే బాగుంది లెండి.
షోఫ, నా బట్లర్ రేపటికి నాకోసం కొన్ని ప్లాన్ చేసింది.
ఆమె ఉత్సాహం అలాగే ఆసక్తిని చూస్తుంటే నాకు కొంచెం భయంగా ఉంది.
నీటిలోకి వెళ్ళను అని చెప్పేశాను,
కాబట్టి రాత్రికి మంచిగా పడుకొని,
రేపు ఏం జరగబోతుందా అని అనవసరంగా భయపడకుండా ఉంటానని ఆశిస్తున్నాను.
గుడ్ మార్నింగ్.
అవును, ఈ ఉదయం నిజానికి చాలా బాగుంది.
పూల్ లో ఏముందో చూశారా?
పదండి.
ఇది చూడండి.
నేను ఇప్పటి వరకు చూసిన అత్యంత ఆర్భాటమైన టిఫిన్ ప్లేట్ అది,
వాళ్ళు దానిని పూల్ లో పెట్టారు.
ఇది చాలా మంచి ఐడియా,
కానీ నేను దానిని అందుకోలేకపోతున్నాను.
ఇలా రా!
ఓరి, దేవుడా.
వాళ్ళు ఏం చేయడానికి ట్రై చేస్తున్నారో నాకు తెలుసు.
ముందు నన్ను పూల్ లోకి దించి, తర్వాత సముద్రంలోకి దించుతారు.
కానీ టిఫిన్ చేసేటప్పుడు, నాకు నా ప్యాంట్లు వేసుకొని తినడమే నచ్చుతుంది.
"గుడ్ మార్నింగ్, యుజీన్.
ఇక్కడి మీ బస మైమరపించజేసేలా ఉండడం కోసం"...
మైమరపింపజేసేలాగ.
"నేను మీకోసం ఈ దీవి మీద ఒక మంచి కార్యక్రమాన్ని ఏర్పాటు చేశా.
శబ్దంతో స్నానం చేసే ధ్యానం
మా యోగ థెరపిస్ట్, నందిని చేత.
మీకు మా శుభాకాంక్షలు. మీ బట్లర్, షోఫ."
ఆసక్తికరంగా ఉంది.
థాంక్స్.
శబ్ద స్నానం అంటే ఏంటి? ఏంటో తెలుసుకోవాలని ఉందా?
సరే. అలాగే. కానీ అందుకు మనం బోట్ లో ప్రయాణించాలి.
ఇలా చేసే మిమ్మల్ని ఇక్కడి నుండి వెళ్లకుండా చేస్తారు.
కొంచెం కుదుపులు ఎక్కువ ఉన్నాయి, నాకు కొంచెం కడుపు తిప్పుతుంది.
మేము సరిగ్గా ఎక్కడికి వెళ్తున్నామో నాకు తెలీడం లేదు.
కానీ, అక్కడ మంచి నేల ఉండాలని మాత్రం బలంగా కోరుకుంటున్నాను.
శబ్ద స్నానం అంటే సౌనాలాగ ఉంటుంది ఏమో,
లేదా వీళ్ళు అనేదాన్ని బట్టి ష్విట్జ్ స్నానంలా ఉండొచ్చు ఏమో అనిపిస్తోంది.
నాకు అది అంతగా నచ్చదు. పెద్దగా ఎంజాయ్ చేయలేను.
కానీ అది ఏమైనా సరే, వీలైనంతగా ఎంజాయ్ చేయడానికి ప్రయత్నిస్తాను.
సరే, ఇక్కడ శబ్ద స్నానం ఎక్కడ చేయిస్తారు?
ఇదేమైనా ఒక చెరశాల లాంటిదా?
ఓరి, దేవుడా. నమ్మశక్యంగా లేదు.
నమస్తే, మిస్టర్ యుజీన్!
సముద్రగర్భంలో ధ్యానం చేయడానికి స్వాగతం. ఎలా ఉంది?
ఇది ఎలా ఉందా? మనం నీటి కింద ఉన్నాం.
అందమైన చేపలు.
ప్రపంచంలోనే అతి పెద్ద పగడపు దిబ్బలలో కొన్ని మాల్దీవులలో ఉన్నాయి,
అలాగే 2000 పైనే చేపల జాతులు ఉన్నాయి.
నీటి కింద 20 అడుగుల లోతున వాటిలో వేటినీ నేను స్వయంగా చూస్తానని ఊహించలేదు.
కొంచెం నా మనసు శాంతించే వరకు ఆగండి.
ఇది నమ్మశక్యంగా లేదు.
దీనిని నిర్మించిన వారు ఎవరు, వాళ్లకు ఉన్న అర్హతలు ఏంటి?
శబ్దం ఎక్కడి నుండి వస్తుంది?
నిజానికి శబ్ద స్నానం అంటే ఏంటి?
మన శరీరంలో 65% నీరే ఉంటుంది.
ఆ నీరు, ఆ శబ్దానికి స్పందిస్తుంది,
అలా మన శరీరంలో ఉన్న అడ్డంకులను తీసేస్తుంది.
కానీ నాకు మాత్రం శరీరంలో ఉన్న అడ్డంకుల వల్లనే నేను బ్రతుకుతున్నాను కదా అనిపించింది.
మీ శరీరం అప్పుడు... పాజిటివ్ శక్తిని తీసుకోవడానికి సిద్ధంగా ఉంటుంది.
- మీ మనసు ప్రశాంతంగా, రిలాక్స్ అయి, హాయిగా ఉంటుంది. - నేను దానిని చూసేంత వరకు నా మనసు హాయిగానే ఉంది,
అది చూడడానికి మామూలు చేపలా లేదు.
శ్వాస తీసుకోండి. మొదలెడదాం.
- ఓం. - ఓం.
వావ్. భలే ఉంది.
- నిజానికి నేను కొంచెం షాక్ కి గురయ్యాను. - మీరు అద్భుతంగా చేశారు!
నందిని నేను ఒక నటుడిని అని కనిపెట్టేసింది.
నన్ను కొంచెం మెచ్చుకుంటే, నాతో ఏమైనా చేయించవచ్చు అని తెలుసుకుంది.
ఇది భలే ఉంది.
శ్వాస తీసుకోండి.
శ్వాస వదలండి.
ఇది నిజానికి చాలా గొప్ప ఉద్దేశంతో ఏర్పరచిన పని.
కానీ "పగుళ్లు ఏర్పడితే ఇప్పుడు పరిస్థితి ఏంటి?" అన్న ఆలోచన నాలో నుండి పోవడం లేదు.
"నీరు లీక్ అయితే ఏంటి?" అన్నట్టు.
"కొంప మునిగింది" అంటుంటాం కదా, అలా ఉంటుందేమో?
అలా చెప్పుకోవడం భలే ఉంటుంది.
మెల్లిగా మీ కళ్ళు తెరవండి.
నెమ్మదిగా.
అవి ఈల్ చేపలా?
ఇది భలే ఉంది, ఒకసారి అక్కడ రిలాక్స్ అయిన తర్వాత,
నీటి కింద జరిగే వాటిని చూడడం చాలా బాగుంది.
ధ్యానం మధ్యలో నేను దాదాపు నిద్రపోయాను అనుకోండి.
నాకు నిద్ర చాలా ఈజీగా వచ్చేస్తుంది.
అన్ని ఒడిదుడుకుల మధ్య కూడా,
షోఫ నాకు నీటి మధ్య ఒక మంచి అనుభవాన్ని ఇవ్వడంలో విజయం సాధించింది.
హలో!
నీటిలోకి వెళ్లకుండానే, స్నోర్కెలింగ్ అనుభవం ఎలా ఉంటుందో
అనుభవించిన తర్వాత,
ఇప్పుడు నా బట్లర్ ఏం ప్లాన్ చేసిందో చూడాలి.
- పెద్ద అడుగు వేయాలి. అంతే. - థాంక్స్.
తెలిసింది ఏంటంటే, నేను మెరైన్ బయోలజిస్టు, జాస్మిన్ తో బోటు మీద వెళ్ళబోతున్నాను.
బహుశా సముద్రం గురించి నేను మరింత తెలుసుకోగలిగితే,
నేను ఇక్కడ ఇంకాస్త బాగా ఎంజాయ్ చేయగలనేమో.
లేదా బహుశా నాకు ఇంకా తెలీని, నాకు హాని తలపెట్టగల జీవుల గురించి తెలుసుకుంటానేమో.
బోటు అంటే ఇలా ఉండాలి.
కుదుపులు లేవు. కడుపు తిప్పడం లేదు.
సాఫీగా వెళ్తుంది. నాకు ఏమీ తెలీడం లేదు.
మీరు సాధారణంగా ఇలాంటివి చేస్తుంటారా?
- నేను ఇలాంటివి అస్సలు చేయను. లేదు. - నిజంగా చేయరా?
మీకు సముద్రం మీద ఉన్న ఇష్టం నాకు అస్సలు లేదు.
- లేదా? - కానీ అందుకు కారణం నా భయమే.
- తెలుసా? మునిగిపోతానేమో అన్న భయం... - అవును.
...అలాగే ఏదైనా సొరచేప వచ్చి ఒక ముక్క కోరుకుతుందేమో
- ఆ తర్వాత మునుగుతానేమో అన్న భయం. - పెద్ద సొరచేప. అవును.
మాల్దీవులకు ఈ ప్రత్యేకతను ఇచ్చే విషయం ఏంటి?
సరే, మాల్దీవులలో ప్రపంచ పగడపు దిబ్బలలో అయిదు శాతం ఉన్నాయి.
- భలే, అది గొప్ప విషయం... - అది చాలా ఎక్కువే కదా?
...ఎందుకంటే మీరు మ్యాప్ లో మాల్దీవులను చూస్తే, చిన్న చుక్కలాగ ఉంటుంది.
- కొన్నిసార్లు మ్యాప్ లో కనిపించదు కూడా. - అవును.
అంటే చాలా పగడపు దిబ్బలు ఉన్నాయి.
- ఎంత అంటే... - అవును.
...ప్రస్తుతం సముద్ర చరాల్లో పావు వంతు
పగడపు దిబ్బల వద్దే ఉంటాయి.
అందుకే ఇక్కడ ఉన్న సముద్ర జీవులు చాలా ప్రత్యేకమైనవి.
- అవును. - అలాగే ఆ పగడపు దిబ్బ వల్లే
ఇక్కడ ఉన్న ఈ ఇసుక కూడా నమ్మశక్యం కానంత తెల్లగా ఉంటుంది.
నిజం చెప్పాలంటే, ప్రపంచంలో కేవలం అయిదు శాతం బీచ్ లు మాత్రమే ఇలా పగడపు దిబ్బలతో నిర్మితమై ఉంటాయి.
అంటే, పక్కనే ఉన్న ఈ సముద్రంతో కలిపి చూస్తే,
ఇది నిజంగా చాలా అందంగా ఉంది.
- కదా? - అవును. నిజమే.
అలాగే, ఎవరో చెప్పారు అన్నట్టు, ఈ సముద్రం నాకోసం ఒక కార్యక్రమాన్ని ఏర్పాటు చేసింది,
ఇలాంటి దానిని చివరికి నా పర్సనల్ బట్లర్ కూడా ప్లాన్ చేయగలిగేది కాదు ఏమో.
అక్కడ. మీ వెనుక ఉన్నాయి. చూశారా?
- కనిపించాయా? - ఓహ్, భలే! డాల్ఫిన్ లు వచ్చాయి.
కింద చూడండి. కనిపించిందా?
- ఓహ్, అవును. అవును! - ఒకటి. ఇక్కడ.
- నాలుగు, అయిదు. - అక్కడ ఉన్నాయి!
- అవును. - భలే!
- కనిపించాయా? - అవి గెంతుతున్నాయి.
ఇది చాలా బాగుంది కదా?
అద్భుతం. నిజంగా మతి పోతుంది.
మాల్దీవులు దీవులతో చేయబడిన ఒక స్వర్గం లాంటిది,
దీవి అంటే సముద్రంలోనే కదా ఉండేది.
పేరును బట్టి అర్థం అవుతుంది.
నాకు ఈ బోటులో ఇంకా చక్కర్లు కొట్టడానికి
ఇంకాస్త ఓపిక ఉన్నా కూడా,
ప్రస్తుతానికి సముద్రంలో అన్నీ చెడ్డవి మాత్రమే
లేవు అన్న విషయం తెలుసుకొని నా ప్రయాణాన్ని ముగిస్తున్నాను.
ఈ లగ్జరీ జీవితాన్ని నేను...
చాలా చక్కగా, సౌకర్యంగానే ఆస్వాదిస్తున్నాను.
కానీ ఇక్కడ ఉన్న ఈ సుఖాలలో మునిగి తేలడం నాకు సిగ్గుగా ఉంది,
కాబట్టి ప్రతీ దానికి నా పర్సనల్ బట్లర్ మీద ఆధారపడకుండా
కొంచెం ఈ దేశంలో ఇంకేముందో చూడాలి అనిపించింది.
మాల్దీవులలో దాదాపు యాభై లక్షల మంది ఉంటున్నారు.
వారంతా 200 దీవుల మీద ఉంటున్నారు,
కారణంగా ప్రపంచంలోనే భౌగోళికంగా అత్యంత చదరగొట్టబడిన దేశం అయింది.
కాబట్టి, ఇక్కడి స్టాఫ్ ని తప్ప, ఇంకెవరినీ కలవకపోవడం నాకు ఆశ్చర్యం వేయలేదు.
నా నైజానికి వ్యతిరేకంగా, నేనే ఇవాళ స్వయంగా బోటు ఎక్కి,
ఇక్కడ జనం ఎక్కువగా ఉండే దీవులలో ఒకటైన నైఫరుకి వెళ్లి,
అక్కడ ఉండే ఒకరిని కలవబోతున్నాను.
- మీరు శాండీ అనుకుంట కదా. - అవును.
ఆశ్చర్యపడాల్సిన అవసరమే లేకుండా, ప్రస్తుతం మాల్దీవుల ప్రభుత్వం
వారి పావు వంతు ఆదాయాన్ని దేశంలోనే అతిపెద్ద పరిశ్రమైన టూరిజం ద్వారా ఆర్జిస్తోంది.
నైఫరులో బ్రతికే చాలా మంది జనం దగ్గరలో ఉండే టూరిస్టు రిసార్టులలో పనిచేస్తుంటారు.
శాండీ కూడా ఇటీవలే రిటైర్ అయ్యారు.
ఇంతకీ ఇది ఏంటి?
- నేను చేపను పట్టుకోవడానికి ప్రయత్నిస్తున్నాను. ఇది... - లేదు, అది తెలుస్తుంది.
కానీ... నాకు ఇదేంటో...
ఇది నా భార్య... టాయిలెట్ ని శుభ్రం చేయడానికి వాడిన డబ్బాలలో ఒకటి.
నేను దీనిని మళ్ళీ వాడుతున్నాను. ఇది నా గాలం రీల్.
మీరు ట్రై చేస్తారా?
ఓహ్, తప్పకుండా, నేను... అలాగే.
బాగానే వేశారు.
- మీరు దీనిని పట్టుకోవాలి. - సరే.
లాగుతుందా?
లాగినట్టు ఉంది.
కానీ ఇంకా ఏదీ పట్టుకున్నట్టు లేదు.
చేపను పట్టుకోవడమా? బహుశా నేను అది చేయగలనేమో.
ఏదో పట్టుకుంది.
ఇక్కడ ఇంకొన్నాళ్ళు ఉంటే చేయగలను.
కానీ ఇంకా ఏదీ పడలేదు. ఇంకా లేదు.
అంటే అవసరమైనంత కాలం ఉండాలి.
ఏమైనా పట్టుకుందా?
- లేదు, ఏమీ లేదు. - ఎర.
అంటే, బహుశా కొన్ని ఏళ్ళు పడుతుంది.
అందుకే నాకు ఏదీ పట్టుకున్నట్టు అనిపించలేదు.
అందుకే నాకు ఏదీ పట్టుకున్నట్టు అనిపించలేదు!
నేను దీనిని నీళ్ల నుండి బయటకు లాగుతున్నాను.
అంతే, ఇదుగోండి.
ఈ ప్రదేశం ఆసియా, ఆఫ్రికా అలాగే మిడిల్ ఈస్ట్ ప్రాంతాల
పురాతన వర్తక మార్గాల మధ్య స్థిరపడి ఉంది.
దానర్థం మాల్దీవులు అంటే అనేక సంప్రదాయాలు కలగలిసే ప్రదేశం.
శాండీ, నాకు మాల్దీవులలో జీవితం ఎలాంటిదో కొంచెం చెప్పండి.
ఇక్కడ ఉన్నవన్నీ సముద్రం నుండి వస్తాయి, కాబట్టి మాకు అదే దిక్కు.
నేను దానిని ఖాండు బాండ అంటాను.
- ఖాండు అంటే సముద్రం. బాండ అంటే కడుపు. - సరే.
- సముద్రం నుండి కడుపుకు. - అవును.
ఇది చాలా స్థిరత్వం కలిసిన జీవన శైలి.
అవును, అంటే, మీరు సిటీలో ఉంటే,
- జనం కంగారుగా నిరాశలో బ్రతకడం చూస్తారు. - అవును.
అవును, నేను అలాంటి వాడినే.
మీరు ఒకసారి సముద్రాన్ని చూస్తే,
మీరు ఈ ప్రపంచంతో ఒకటైనట్టు తెలుసుకోగలరు, సరేనా?
దాని నుండి వచ్చే ప్రేమను, సంతోషాన్ని పంచుకుందాం.
- ఇలాగా అంటారా? - చివరి వరకు... మీరు బీచ్ ని చూడగలరు.
యాభై ఏళ్ల క్రితం,
మాల్దీవులు శాండీ లాంటి స్థానిక ప్రజలు నివసించిన చిన్న దేశం.
కానీ 1972లో ఇక్కడ మొట్టమొదటి రిసార్ట్ స్థాపించబడినప్పటి నుండి,
టూరిస్టులు ఈ దీవిలోని రహస్యాలను కనుగొనడానికి బాగా రావడం ప్రారంభించారు.
మీరు జీవితాన్ని చాలా అందంగా ఎంజాయ్ చేస్తున్నట్టు ఉన్నారు,
మీరు ఇతరులకు ఏమని సహాలా ఇవ్వగలరు?
మీరు అనుసంధానించబడాలి.
మీ బూట్లను తీయండి, ఇసుకను స్పర్శించండి, నీళ్ళలోకి వెళ్ళండి,
గాలిని ఫీల్ అవ్వండి, నీటి ఉప్పును రుచి చూడండి,
అలా ఒక్కసారి చేస్తే, మీరు మీ ఆందోళన, నిరాశను మర్చిపోతారు.
కాబట్టి, ప్రకృతితో ఒకటి కావడం నేర్చుకొండి.
ఆ రిసార్టు ఒక బ్రహ్మాండమైన అనుభవాన్ని ఇస్తుంది,
కానీ శాండీతో గడిపిన ఒక మధ్యాహ్నం
మాల్దీవులలో ఉన్న నిజమైన మాయను నాకు పరిచయం చేసింది.
నేను మీలో ఉన్న ఈ ఉత్సాహాన్ని కొంచెం నాతో వెనక్కి తీసుకెళ్తాను.
అప్పుడైనా ఈ ట్రిప్ కి వచ్చి కొంచెం లాభం ఉంటుంది.
నాకు చాలా సంతోషంగా ఉంది.
ఇతరులకు నా దేశం గొప్పతనాన్ని చూపించడం నాకు చాలా ఇష్టం.
ఇతను చాలా గొప్ప వ్యక్తి.
థాంక్స్.
శాండి, అతని వ్యక్తిత్వం నాకు నచ్చింది, నాకు కూడా అలాంటిది ఉంటే బాగుండు.
నిజం చెప్పాలంటే, నాతో ఉండడం కంటే నాకు అతనితో ఉండడమే నచ్చింది.
నేను నా దీవికి బయలుదేరిన తర్వాత,
శాండీ మాల్దీవులను వివరించిన విధానంలో ఈ దేశాన్ని ఒక సెలవు కోసం వచ్చి
పూర్తిగా ఆస్వాదించడం వీలు కాదు అన్న ఆలోచన మనసు వీడడం లేదు,
మనం ఎంత ఖర్చు చేసినా అది వీలుకాదు.
నేను రావడానికి ముందే,
కూడడూ వారు నా కోరికలు తీర్చబడతాయి అని ప్రమాణం చేశారు.
అలాగే శాండీ ఇచ్చిన స్ఫూర్తి వల్లేమో,
వాళ్ళు నన్ను తప్పక సంతృప్తిపరచగల ఒక నిరాడంబర అనుభవాన్ని నాకోసం ఏర్పాటు చేశారు.
అది నా కోసమేనా?
షోఫను మెచ్చుకోక తప్పదు.
నేను నా సొంత లెవీ స్వర్గంలోకి అడుగుపెట్టాను.
నమ్మలేకపోతున్నాను. ఇది నా కలల భోజనమా?
వెనిల్లా షేక్, ట్రఫుల్ ఫ్రైస్. ఇది కచ్చితంగా...
చీజ్ బర్గర్.
ఓరి, నాయనో. ఎడ్వార్డ్ భలే మనిషి.
ఒకటి చెప్పనా?
ఈ చీజ్ బర్గర్ నేను నా జీవితంలో తిన్న అత్యంత రుచికరమైన బర్గర్.
ఇలా చూడండి, నాకు నా గురించి తెలుసు. నాతో వేగడం కొంచెం కష్టం అని తెలుసు, సరేనా?
దేని గురించైనా ఏదోకటి ఫిర్యాదు చేస్తుంటాను.
కానీ జీవితం ఇంతకంటే గొప్పగా ఉండదు.
నా జీవితంలో అత్యంత సంతోషకరమైన సందర్భాలా?
నా పెళ్లి,
నా కొడుకు డేనియల్ పుట్టడం,
నా కూతురు సారా పుట్టడం.
కాబట్టి, ఈ రోజు, మంచి మనుషులతో ఈ ప్రదేశంలో తింటున్న ఈ భోజనం ఆ అనుభవానికి దగ్గరగానే ఉంది.
శాండీ అన్నట్టు, సాధారణ సంతోషాలు.
ఒకానొకప్పుడు,
ఇలాంటి ప్రదేశానికి వచ్చే ఆలోచన కూడా నేను చేసేవాడిని కాదు.
ఇంత నీరంటే నాకు ఏమాత్రం నచ్చదు.
కానీ నేను ఒక అద్భుతమైన, మనసును కట్టిపడేసే ఒక భూతల స్వర్గాన్ని కనుగొన్నాను.
నేను చూసిన అత్యంత అందమైన ప్రదేశాలలో ఇది ఒకటి.
ఈ ప్రయాణాన్ని కేవలం గట్టి నేల మీద మాత్రమే ఇష్టం ఉన్న వ్యక్తిగా ప్రారంభించినా,
మాల్దీవులు నన్ను నేను మర్చిపోయేలా చేశాయి.
- యుజీన్. - ఏంటి?
మీరు సముద్రంలోకి వెళ్లారు.
నేను సముద్రంలో ఉన్నాను.
ఉత్తి సముద్రంలోనే లేను.
హిందూ మహాసముద్రంలో ఉన్నాను.
దీనికి మించిన ఒకే ఒక్క అనుభవం ఉంది,
అనుకున్నట్టే షోఫ ఆమె చేసిన ప్రమాణాన్ని నిలబెట్టుకుంది.
"చింతించకండి. గోల్ఫ్ బాల్స్ నీటిలో కరిగిపోతాయి.
వాటిలో చేపల ఆహారం ఉంది. ఎంజాయ్.
ఇది నమ్మశక్యంగా లేదు.
అబ్బా, వావ్.
ఈ మాల్దీవుల అందాన్ని నేను పూర్తిగా తెలుసుకుంటున్నాను.
నేను ఇక్కడికి స్వర్గాన్ని కనుగొనడానికి వచ్చాను,
దేవుడా, అది నాకు దొరికింది.
సబ్ టైటిల్స్ అనువదించింది: జోసెఫ్